2/24 


OAN NEW Y 1, 


ETHOLIAD Y BWRDD SIROL. 


YY —————— ian ndd inn o9C HDUDNGFSFFEDEUNEENGDESDOELOEOOUNODUNDUOO) 


Mesur,—“Lecsïwn yn Nghymru.” 


GRYSHNENRUSBEEENHENUNEGUHUFUSHSUSOEEOUNGESWENODYSGNUSDUSWEFUNUNUOEN WNRHENSSGUDUUDEDODESGGBUGUEDOOUUDDODUUTEUGEUUUGIOUOENUD F 


Â glywsoch chwi hanes am Leesiwn yn Nghymru, 

Y Liberals yn clebran, a'r Tories yn taeru; 

Mai'r creigiau yn adsain y miri rhyfeddol, 

A. barodd y siarad yn nghylch y “Bwrdd Sirol. 
Wac ffal di ral. 


“Ding dong,) meddai'r gloch, “Gwrandewch' ebai'r criwr, 
“Mae'r lecsiwn yn ymyl, a mawr yw y dwndwr; 
Cydunwch etholwyr, dowch allan o'ch tyllau, 

Dowch oll i dŷ'r cwrdd in” ddewis aelodau. 


Waec ffal di ral.” 


Mae'n syndod mor fuan y cipiwyd tŷ'r capel, 

Y teiliwr a'r tylwyth, y gof du o'i efel; 

Y cryddion, a'r saeri, y tincer, a'r siopwr, 

I'w canol y gwthiodd y pedwar pregethwr. 
Wac flal di ral. 


I'r drws do'i offeiriad a'i goesau yn fferu, 
Gan gymaint yr anwyd yr oedd bron a rhynu ; 
Ef yno a'i glochydd, a'u gilydd yn gwlwm, 
Ar ddant wedi digio am atal y degwm. 
Wac ffal di ral. 

Wrth ddewis Cadeirydd, bu llawer o dwrw, 

Y gadach wen lwyddodd, a Chalfin oedd hwnw; 
:Rol tipyn o beswch, doi'n fuan i'w elfen, 
Esponiodd y gyfraith heb unwaith ei darllen, 


..s Wac ffal di ral, 


“Y NI wnaeth y ddeddf, er i'r Tories ei hawlio, 
Hwy dd'wedant eu celwydd, ond peidiwch a'u coelio 
Am dani rhaid-diolch i synwyr ac urddas, 
Y dynion sy'n canlyn Bryn Roberts a. Cynlas. 
Wac ífal di ral. 


? 


Y NI yw y dynion i arfer ein doniau, 

I agor afonydd, a chau y tafarnau; 

Darostwng yr eglwys, ei balchder, a'i gormes, — 
Mor falch.fydd John Calfin wrth drin yr estrones. 


Wac ffal di ral. 


Wrth ddewis yr aelod, os cym'rwch fy nghyngor, 
Penodwch rhyw Galfin, pregethwr neu flaenor ; 

O'n cylch maer mân sectau, ond ni ydyw'r bobol, 
Cawn wneyd fel y mynon 'rol unwaith ein HETHOL. 


Wac fífal di ral. 


“Hwre!” meddai'r dyrfa, ac ambell i hisiad, 
Yn nghanol y cynhwrf, cyfododd Wesleyad, 
Dangosai'i weu gadach, ac 'roedd yn ei ddillad 
Fel haner pregethwr, a darn o offeiriad. 


Wac ffal di ral. 


Fel hyn y lefarai, ar ol dweyd ei bader,— 
“Os nhw biau Cymru, y ni biau Lloeger! 
Hyn yw fy neisyíiad, er mwyn cael eich safio, 

I'r bwrdd y gwawn gampwaith, rhag ofn iddo gwympo. 
Wac ffal di ral. 

A'i fraich yn ymestyn, yn nghanol y mwstwr, 
Cyfododd drychiolaeth o Ioan Fedyddiwr; 
Dywedodd “Mai'n rhaid ini drochi'r Bwrdd newydd, 
Y Baptist yw'r bobol i drin yr afonydd. 

Waec ffal di ral. 


“Na, na,” medd rhyw sentar, y sychaf o'r seintiau, 
“Na sylwch ar benffol niweidiol enwadau ; 

Er cymaint y sori yn nghylch y “Bwrdd Sirol,” 
Mai'n rbaid ini'n benaf gael dyn annibynol. 


Waec ffal di ral. 


Darfyddai'r areithiau, dechreuodd y bloeddio, 

Y gwawd, y llysenwi, y rhegi, a'r rhwygo, 
Crochlefai'r Calfiniaid, ac arwydd o'u nifer, 

Oedd llygad du'r Wesley, a thrwyn coch y sentar. 


Wac ffal di ral. 


Cyfodai hênafgwr â gwên ar ei wyneb, 

Un llon oedd a thyner, un llawn o ddoethineb ; 
Yn onest a difyr o'i enau bu'n dyfod, 

Ei eiriau i seiniaw yn nghlustiau'r asynod. 


Wac ffal di ral. 


Dywedai, “wyr sarug, nid yw y “Bwrdd Sirol, 

l'w bwyso, na'i fesur yn null Seiat Fisol; 

Gwag frwydrau John Calfin, John Baptist, John Wesley, 
A'r Senters, sy'n arwydd o golli synhwyrau. 


Wac ffal di ral. 


Yn mlaen i ymyraeth, enwadaeeh sy'n neidio, 
Pa beth i'r “Bwrdd Sirol) yw pader peu gredo? 
Dallbleidiaeth deyrnasa, — ychydig groesawiad 
I synwyr a thalent sy' yn yr etholiad. 


Wac ffal di ral. 

Eich meithion areithiau, pa les wnant i'r bobol, 
Sy'n gruddfan dan llwythi o drethi gorlethol ; 
Pa les i'r etholwyr wna bloeddiwr llawn dichell, 
Sy'n agor ei geg, tra'n rhoi clo ar ei logell ? 


Wae ffal di ral. 


Y degwm, ac addysg, a sobrwydd, a rhinwedd, 
Adewir yn drylwyr i synwyr y senedd; 

Mae dwyn i'r “Bwrdd Sirol, y gwirod a'r degwm, 
Yn anfri i'n crefydd, yn ddirmyg i'n rheswm. 


Wac ffal di ral. 


Pa les yw gwneyd araeth, neu'r gwaith o bregethu 
Y gadach yn wen, ond y gochl yn barddu; 

Hwy ffugiant dynerwch, dych'mygant gamwri, 
A'u hawydd fel suddas am enill y swyddi!” 


Wac ffal di rsgl, 


Na wyrwch uniondeb, er mwyn codi'r Enwad, 

Na cheisiwch werinwr er mwyn gwawdio'r Ynad ; 
Ni lwydda dibrofiad ysgogun hunanol, 

Heb urddas, i arwain yn ngwaith y “Bwrdd Sirol, 


Wac ffal di ral. 


Terfynodd yr araeth, dechreuodd y brwydro, 

Cynygiwyd aelodau, a rhaid codi dwylo ; 

Pob secf am ei haelod, a dirfawr fu'r twrw, 

Nes dewis y sa/af, a Chalfin oedd hwnw. | 


Waec ffal di ral. 


g— 
eu rm CW. 





